stanford-oval/wikipedia huggingface dataset:
פורנוגרפיה לנשים
תגובות

לכוכבות פורנוגרפיה יש דעות שונות לגבי הרעיון של פורנוגרפיה של נשים. חלקן טוענות שיש בעיות בתעשייה, ולכן הן מחליטות לביים פורנוגרפיה בעצמן. מדיסון יאנג אמרה כי היא מרגישה שרוב סרטי המיינסטרים למבוגרים חסרי תוכן, מעבירים מסרים מבלבלים, ועלולים להזיק לצופים בנושאים שקשורים למין ולדימוי גוף.
אחרים לא רואים צורך בסוג מסוים של פורנו רק לנשים. כוכב הפורנו ג'יימס דין אמר, "למה יש פורנו במפורש רק לנשים? בכך שאתה אומר שצריך להיות פורנו לנשים, אתה בעצם מבודד נשים כמגדר, ואומר, 'כך נשים צריכות לחשוב. כך המיניות שלהם צריכה להיות.' זה לא פרודוקטיבי (לפי הבנתי) לתנועת השוויון". השחקנית סמנתה בנטלי טוענת כי הפורנוגרפיה כבר כוללת שוויון לנשים, ואומרת כי שנשים נחוצות לתעשיית הפורנו והן מוצגות ומשתכרות באופן שווה לגברים או יותר.
סופיה בארט-איבריה מהמגזין Vice כתבה כי הנרטיב של "פורנו לנשים" עושה הכללות מזיקות לגבי התפישה ממה נשים נהנות, מציג פורנו, שאינו מתויג ככזה, לצריכה גברית ויכול לשלול קוויריות וסיסג'נדריות. בארט-איבריה ציטטה את מייסדת האתר Sssh.com, אנג'י ראונטרי, שאמרה שהמונח "פורנו לנשים" באתרים הוא "עוול עצום למגוון הרצונות שלנו". הסוציולוגית שאונטל טיבלס אמרה כי "שום דבר לא יכול לענות על הצרכים של כל הנשים, מכיוון שלכל הנשים יש תחומי עניין מגוונים מאוד".
הפורנוגרפית הפמיניסטית Ms. Naughty אמרה שבמקור היא התכוונה 'ליצור פורנו לנשים' כ'אקט פמיניסטי' מתוך התנגדות להיבטים הבעייתיים של פורנו מיינסטרים ממוקד גברים.  ברשת הארוטיקה לנשים (WEN), היא ובמאים אחרים "המציאו בעצם את הרעיון של פורנו לנשים תוך כדי (...). לעיתים קרובות הרהרנו בשאלה "מה נשים רוצות" והסכמנו שאין דבר אחד שכל הנשים רוצות.'  בסופו של דבר היא הגיעה למסקנה ש-'פורנו לנשים הוא ביטוי בעייתי כי הוא מרמז שישנה צורה אחת של פורנו שמופיעה לכל הנשים. זה שגוי, כמובן. הטעם הארוטי של נשים רחב ומגוון בדיוק כמו של גברים.'  היא ונשים חובבות פורנו אחרות התנגדו לכך ש"פורנו לנשים" מושווה ל-"פורנו רך" רומנטי (כאילו ואין נשים שאוהבות את "הדברים הקשים"). בפועל, המושג 'פורנו נשים' מניח בדרך כלל שכל ה'נשים' הן 'הטרוסקסואליות, סיסג'נדריות, לבנים ומעמד הביניים', ללא נקודות מבט וחוויות נשיות רבות אחרות.
חלק מהנשים אומרות שהן "רואות בצריכת הפורנוגרפיה שלהן גם מקור להנאה מינית גם אישור לזהותן המינית, כמו גם מימוש חופש הבחירה".
הערות שוליים

1 2 3  Taormino et al. 2013, p. 83–89.
1 2 3  May, Catalina (2011-03-22). "Porn made for women, by women". the Guardian. נבדק ב-2015-10-22.
1 2 3  Juffer 1998, p. 124.
↑  Schuessler, Jennifer (11 במרץ 2024). "The Woman Who Tried to Make Porn Safe for Feminism - How the archive of Candida Royalle, a porn star turned pioneering director, landed at Harvard — and inspired a new book challenging the conventional history of the sexual revolution". The New York Times. ארכיון מ-12 במרץ 2024. נבדק ב-11 במרץ 2024. {{cite news}}:  (עזרה)
↑  XBIZ (2012-12-18). "Director's Chair: Erika Lust Promotes Sex-Positive Porn". XBIZ.com. נבדק ב-2013-06-03.
↑  Susie Bright, Totally Herotica (1995) p. 384
↑  Juffer 1998, p. 124–125.
↑  Susie Bright, Totally Herotica (1995) p. 3
↑  Ryberg, Ingrid (2015-05-18), "Imagining Safe Space in Feminist Pornography", Feminisms (באנגלית), Amsterdam University Press, pp. 79–85, doi:10.1515/9789048523634-009, ISBN 978-90-485-2363-4, נבדק ב-2023-12-08
↑  Schauer, Terrie (2005). "Women's Porno: The heterosexual female gaze in porn sites "for women"". Sexuality and Culture. 9 (2): 42–64. doi:10.1007/s12119-005-1007-8.
1 2 3 4  Johnson, Eithne (1993). "Excess and Ecstasy: Constructing Female Pleasure in Porn Movies". The Velvet Light Trap: 30–49.
1 2 3  "Porn director says her sex films are feminist because she treats women as people". Evening Standard (באנגלית בריטית). 2015-09-30. נבדק ב-2015-10-23.
1 2  "What Does Feminist Porn Look Like?". Everyday Feminism (באנגלית אמריקאית). 2013-09-07. נבדק ב-2015-10-23.
↑  "The problem with mainstream porn". The Independent (באנגלית בריטית). 2015-04-21. נבדק ב-2016-12-02.
↑  May, Catalina (2011-03-22). "Porn made for women, by women". The Guardian (באנגלית בריטית). ISSN 0261-3077. נבדק ב-2016-12-02.
↑  May, Catalina (2011-03-22). "Porn made for women, by women". the Guardian. נבדק ב-2015-10-22.
↑  "4 Female Adult Film Producers Talk Porn for Women". The Huffington Post. 2014-11-13. נבדק ב-2015-10-22.
1 2  Catalina May (2011-03-22). "Porn made for women, by women | Life and style | guardian.co.uk". Guardian. נבדק ב-2013-06-03.
1 2 3  Sun, Chyng; Bridges, Ana; Wosnitzer, Robert; Scharrer, Erica; Liberman, Rachael (2008-09-01). "A Comparison of Male and Female Directors in Popular Pornography: What Happens when Women are at the Helm?". Psychology of Women Quarterly. 32 (3): 312–325. doi:10.1111/j.1471-6402.2008.00439.x. ISSN 0361-6843.
1 2  "What a girl wants: The rise of porn for women". s.telegraph.co.uk. נבדק ב-2015-10-23.
↑  "Madison Young Aims to Revolutionize Pornography". East Bay Express. 25 בפברואר 2015. נבדק ב-2016-12-02. {{cite web}}:  (עזרה)
↑  "James Deen Shares His Thoughts On 'Porn For Women'". The Huffington Post. 2013-08-30. נבדק ב-2016-12-02.
↑  "Women Against Feminism - A Pornstar's Point of View". HuffPost UK (באנגלית). 2016-02-07. נבדק ב-2021-04-20.
↑  Barrett-Ibarria, Sofia (28 ביוני 2019). "The Problem With 'Porn for Women'". Vice. נבדק ב-19 באוגוסט 2021. {{cite web}}:  (עזרה)
↑  Taormino et al. 2013, p. 83.
↑  Taormino et al. 2013, p. 85.
1 2  Taormino et al. 2013, p. 89.
↑  Easton 2005, p. 79.
פרננדו מוריינטס

פרננדו מוריינטס סאנצ'ס (בספרדית: Fernando Morientes Sánchez; נולד ב-5 באפריל 1976) הוא כדורגלן עבר ספרדי, וכיום מאמן כדורגל.
מוריינטס החל את הקריירה שלו עם קבוצת אלבסטה ב-1993, לפני שעבר לריאל סרגוסה ב-1995. הוא הצטרף לריאל מדריד בקיץ 1997 ונשאר במועדון עד שעבר לליברפול בינואר 2005 תמורת סכום של 6.3 מיליון פאונד, חוץ מעונת 2003/2004 שבה שיחק במונקו. מוריינטס עשה את בכורתו בקבוצה האנגלית במשחק כנגד מנצ'סטר יונייטד וכבש את שערו הראשון בליבפרול מול צ'רלטון אתלטיק ב-1 בפברואר 2005 בניצחון 1–2. אף על פי שליברפול זכתה בליגת האלופות ב-2005, הוא לא יכול היה להשתתף בזכייתה מכיוון שכבר שותף בטורניר עם ריאל מדריד. מוריינטס לא הצליח להסתגל לסגנון המשחק האנגלי, וכך הבקיע רק 3 שערים בעונת 2004/2005.
בתום עונת 2005/2006 הועבר לוולנסיה בתמורה ל-3 מיליון פאונד. בזכות הצלחתו המחודשת בוולנסיה, זומן מחדש לנבחרת הספרדית. עונת 2007/2008 הייתה מאכזבת מבחינה קבוצתית אך מוצלחת מבחינה אישית, שכן הצליח להבקיע שישה שערים ב-9 הופעות, עד שבדצמבר 2007 נפצע, ומשום כך הושבת לשלושה חודשים.
מוריינטס הופיע בנבחרת ספרד 47 פעמים בהן כבש 27 שערים. הוא שיחק עם הנבחרת במונדיאל 1998, בו כבש שני שערים, ובמונדיאל 2002, בו כבש שלושה שערים. הוא שיחק גם ביורו 2000.
ב-31 באוגוסט 2010 הודיע מוריינטס כי הוא פורש מכדורגל. הוא אמר גם שהוא רוצה לבלות יותר זמן עם משפחתו. בנוסף החליט להיות פרשן בערוץ הספורט הספרדי.
בינואר 2015 חזר השחקן במפתיע מפרישה וחתם על חוזה בקבוצה החובבנית הספרדית סנטה אנה. לאחר כמה חודשים פרש.
באוקטובר 2015 חתם מוריינטס על חוזה אימון בקבוצת פואנלברדה הספרדית ופוטר בפברואר 2016.
תארים

אליפות ספרד: 2000/2001, 2002/2003
סופר-קאפ ספרדי: 1997, 2001
אליפות צרפת: 2009/2010
ליגת האלופות: 1997/1998, 1999/2000, 2001/2002
גביע טויוטה: 1998, 2002
סופר קאפ אירופאי: 2002
פוסאן

תמונת לווין של פוסאן
שוק הדגים ג'אגאלצ'י
מזח מס' 1 של נמל המעבורות הבינלאומי
המקדש הבודהיסטי באומאוסה הנמצא בעיר
פּוּסַאן (בהנגול: 부산; בהנג'ה: 釜山廣域市; נקראת גם בוסאן, מכיוון ששמה מתחיל בעיצור הנגולי שהגייתו היא בין /p/ ל-/b/) היא העיר השנייה בגודלה בקוריאה הדרומית ועיר הנמל החשובה שלה. על פי מפקד האוכלוסין האחרון משנת 2020 אוכלוסיית העיר מנתה כ-3.349 מיליון תושבים ולה מעמד של עיר מטרופוליטנית. בעיר יש 22 מוסדות חינוכיים להשכלה גבוהה, 15 אוניברסיטאות ושבע מכללות. יש בה עשרה מוזיאונים.
היסטוריה

בשטחה של העיר, שנקראה באותן שנים גאוצ'ילסן גוּק, התקיימה במאות ה-2 וה-3 לספירה ממלכת ג'ינהאן. לאחר מכן ממלכת שילה סיפחה את האזור וקראה לו מחדש בשם גאוצ'ילסן גוּן. משמעות המילה גאוצ'ילסן בשפה המקומית היא "הר קשה". שם זה כנראה ניתן לאזור בגלל הונגניאונגסאן שהיום נמצא ממש במרכזה של העיר.
עדויות ארכאולוגיות מצביעות על כך שבאזור פוסאן התקיים משטר צ'יף מורכב בימים בהם קמו שלוש הממלכות של קוריאה (300-400 לספירה).
ב-757 שם חדש ניתן לאזור, נונגנאה. בשם זה יש שימוש עד היום.
כבר מתחילת המאה ה-15 הממשל הקוריאני השתמש בעיר כעיר הנמל העיקרית למסחר עם יפן ואיפשרו לתושבים יפנים להתיישב בעיר כדי להעמיק את קשרי המסחר. ההתיישבות היפנית שנקראה באותם ימים ווגואן המשיכה להתקיים עד לפלישתה של יפן לקוריאה ב-1592. אחרי המלחמה היחסים הדיפלומטיים עם השוגון היפני שוקמו והעיר נבנתה מחדש. ההתיישבות היפנית בעיר המשיכה להתקיים עד 1876. בשנה זו נחשפה קוריאה לדיפלומטיה בינלאומית ופוסאן הפכה לנמל הבינלאומי הראשון של קוריאה.
במלחמת קוריאה ב-1950, העיר וסביבתה הקרובה היו השטחים היחידים במדינה שלא נכבשו בידי קוריאה הצפונית. גם הבירה סיאול נפלה בידיהם, והשלטון נסוג לפוסאן, וביקש עזרה מארצות הברית. זו נענתה לקריאה ויצאה בראש קואליציה של 15 מדינות עם צבא גדול שהתמקם בעיר וממנה יצא לשחרר את קוריאה הדרומית.
בשנת 1973 נבנה מגדל פוסאן שנראה כמו מגדל טלוויזיה אך לא מנוצל למטרות קליטת שידורים ומהווה אטרקציה בלבד.
גאוגרפיה

העיר ממוקמת בקצה הקיצוני ביותר לכיוון דרום מזרח של חצי האי הקוריאני על שפת מצר קוריאה, עובדה זו השפיעה משמעותית על התפתחותה. היא מוקפת הרים ושני נהרות, נקדונג וסויונג. היא גובלת עם אולסן מצפון-מזרח, מחוז דרום קיאנגסאנג מצפון-מערב ומרוחקת כ-330 ק"מ דרום-מזרחית לבירה סיאול.
האקלים האופייני לעיר הוא אקלים סובטרופי גשום מה שאומר שטפרטורות נמוכות או גבוהות במיוחד הן נדירות באזורה של העיר. בגלל קרבתה לים סוף האביב ותחילת הקיץ קרירים יותר מאי עד יולי ואילו בחודשים אוגוסט עד ספטמבר מזג האוויר הוא לרוב חם ולח. באוקטובר ונובמבר מזג האוויר הוא ממוזג. החורף בעיר הוא קר ויבש והרוחות חזקות יחסית לעונות האחרות אך הן מתונות ביחס לאזורים אחרים בקוריאה. בעיר יורד מעט שלג יחסית לשאר קוריאה, גם כן בגלל מיקומה הגאוגרפי. פוסאן סובלת לעיתים מסופות טרופיות בעונה הגשומה.
כלכלה

נמל הים בפוסאן הוא החמישי העמוס ביותר בעולם. כמו כן היא מדורגת במקום החמישי בעולם בנפח הסחורה ומדד היעילות על פי ההתאחדות האמריקאית לסמכויות נמלי הים. התחבורה, ההובלה והמסחר הם התחומים הפעילים ביותר בעיר. מאז 1978 נפתחו בעיר 3 נמלי מכולות. הנמל בפוסאן גדול כל כך שהוא יכול לטפל בעד 13.2 מיליון מכולות בשנה.
העיר הוגדרה אזור סחר חופשי כדי לחזק את כוחה המסחרי ולהחזיר את מעמדה כנמל מרכזי למסחר בינלאומי.
בעיר מרכזים מסחריים רבים הממוקמים ברובם בנקודות מרכזיות בעיר ובקרבתן של האוניברסיטאות. שני רובעי המסחר הגדולים והמשמעותיים ביותר נקראים, סאומיון (הידוע כמרכז קניות ובידור) וגואבוק דונג. בפוסאן פועלים 4 מרכזי קניות גדולים. ההנהלות של הבנקים הקוריאנים והבנלאומיים בקוריאה מרוכזות כולן ברובע סאומיון. בסמוך לרובע נמצא השוק המסורתי הגדול ביותר בעיר הקרוי בוז'און.
גואבוק דונג הוא רובע העסקים הישן. היום הוא מפורסם, בין היתר, במסעדות ייחודיות המתבססות על מתכונים ביתיים המועברים מדור לדור. בקרבתו, האזור ג'ונגאנג-דונג מפורסם בשוק הדגים ג'אגאלצ'י הסמוך לנמל. באזור נמצאים משרדי עורכי דין בינלאומיים רבים, משרד ההגירה הישן, ומסוף מעבורות בינלאומי המשרת בעיקר מעבורות שנוסעול ליפן וחזרה.
ביער ממקום חנות של רשת שינסגה שהוא בין החנויות הגדולות בעולם עם שטח של כ-293 אלף מ"ר.
תחבורה > אוטובוסים

לפוסאן יש קווי אוטובוס בינעירוניים פעילים רבים המקשרים בינה לבין ערים אחרות. שני המסופים העיקריים הם נפודונג הנמצא בסמוך למסוף הצפוני שק קו הרכבת התחתית מס' 1 וסאובו הנמצא בסמוך לתחנת סאסאנג של קו מס' 2. בעיר פועלים קווים הנוסעים ב-134 מסלולים עירוניים שונים.
תחבורה > תחבורה ימית

מסוף המעבורות היבשתי מפעיל מעבורות ליעדים רבים על האי לאי צ'אוצ'דו ולעיר צ'ג'ו סיטי הנמצאת על האי צ'גו.
מעבורות היוצאות ממזח מספר 1 בנמל הבינלאומי מקשרות את העיר עם הנמלים איזוהארה והיטאקאצו על האי צושימה. הן גם מקשרות את העיר עם הערים שימונוסקי, פוקואוקה ואוסקה שביפן. בסך הכל 5 מסלולים ימיים מקשרים את הנמל עם יעדים ביפן.
תחבורה > רכבות

בפוסאן עוברות כמה מסילות רכבת חשובות. התחנה הסופית של מסילת גיאונגבו, החשובה ביותר, נמצאת בפוסאן והיא מקשרת אותה עם הערים הגדולות ביותר: סיאול, טג'אן וטגו. כל סוגי הרכבות הפועלות במדינה עוברות במסילת גיאונגבו ורכבת אקספרס מהירה במיוחד מגיעה לסיאול תוך 150 דקות.
למערכת הרכבת התחתי הפועלת בפוסאן יש 3 קווים. הקווים מכונים בפשטות 1, 2, ו-3. את המערכת מפעיל תאגיד התחבורה של פוסאן. בניית קו הרכבת הקלה פוסאן-ג'ימאה מתוכננת להסתיים ב-2010.
תחבורה > תעופה

נמל התעופה הבין-לאומי פוסאן גימהה ממוקם בקצה המערבי של העיר. הוא הוקם בשנת 1976.
ספורט > תחרויות בינלאומיות

פוסאן אירחה את המשחקים האסיאתיים ב-2002. היא גם השתתפה באירוח מונדיאל 2002. בתאריך 14 בנובמבר 2005 הכריזה העיר על התמודדותה לאירוח האולימפיאדה ה-32 (אולימפיאדת 2020).
ספורט > מועדוני ספורט

הבייסבול נחשב לספורט פופולרי בעיר. מאז שנת 1982 בפוסאן משחקת קבוצת הבייסבול המקצוענית "לוטה ג'יאנטס" (קוריאנית: 롯데 자이언츠). קבוצה זו משחקת בליגת הבייסבול הקוריאנית. בארבע השנים הראשונות אצטדיון גואדוק היה אצטדיונם הביתי. בשנת 1986 עברה הקבוצה לאצטדיון סאז'יק שנחנך כחלק ממתחם ספורט גדול שהוקם לכבוד המשחקים האסיאתיים ב-1986 שאירחה העיר סיאול.
בעיר משחקת קבוצת כדורגל מקצוענית בשם "פוסאן איי'פארק" (קוריאנית: 부산 아이파크). הקבוצה משחקת בליגת הכדורגל העליונה במדינה, ה"קיי-ליג". בעבר נודעה הקבוצה בשם "דיוו רויאלס". בשנות ה-90 נחשבה הקבוצה לאחת החזקות בליגה. בעיר משחקת קבוצת כדורגל נוספת, "בוסן קיוטונג" (קוריאנית: 부산 교통공사), קבוצת הכדורגל של תאגיד התחבורה של פוסאן. קבוצה זו משתייכת לליגה הלאומית בקוריאה, ליגה-חצי מקצוענית והליגה השנייה בחשיבותה במדינה.
בעיר יש גם קבוצת כדורסל ושמה "קיי-טי-אף מג'יק וינגס". הקבוצה משחקת במתחם הספורט סאז'יק.
ערים תאומות

לעיר פוסאן יש 23 ערים תאומות:
טאיוואן גאושיונג, טאיוואן
ארצות הברית לוס אנג'לס, קליפורניה, ארצות הברית
יפן שימונוסקי, ימאגוצ'י, יפן
ספרד ברצלונה, קטלוניה, ספרד
ברזיל ריו דה ז'ניירו, ברזיל
יפן פוקואוקה, פוקואוקה, יפן
רוסיה ולדיווסטוק, פרימוריה, רוסיה
הרפובליקה העממית של סין שאנגחאי, הרפובליקה העממית של סין
אינדונזיה סורבאיה, מזרח ג'אווה, אינדונזיה
אוסטרליה ויקטוריה, אוסטרליה
וייטנאם הו צ'י מין סיטי, וייטנאם
מקסיקו טיחואנה, באחה קליפורניה, מקסיקו
ניו זילנד אוקלנד, ניו זילנד
צ'ילה ולפראיסו, צ'ילה
קנדה מונטריאול, קוויבק, קנדה
דרום אפריקה קייפ המערבית, דרום אפריקה
טורקיה איסטנבול, טורקיה
איחוד האמירויות הערביות דובאי, איחוד האמירויות הערביות
רוסיה פנזה, פנזה, רוסיה
ארצות הברית שיקגו, אילינוי, ארצות הברית
הפיליפינים מנילה, הפיליפינים
אוסטרליה חופי ורסיטי, אוסטרליה
רוסיה סנקט פטרבורג, רוסיה
ערים תאומות > נמלים תאומים

לעיר פוסאן יש 6 נמלים תאומים:
הממלכה המאוחדת סאות'המפטון, הממלכה המאוחדת
ארצות הברית סיאטל, ארצות הברית
יפן אוסקה, יפן
הולנד רוטרדם, הולנד
ארצות הברית ניו יורק, ארצות הברית (בשיתוף עם נמל ניו ג'רזי)
הרפובליקה העממית של סין שאנגחאי, הרפובליקה העממית של סין
הערות שוליים

↑  https://www.citypopulation.de/en/southkorea/admin/
↑  בגלל שינוי מערכת הרומניזציה לקוריאנית על ידי ממשלת דרום-קוריאה מ-Revised Romanization ל-McCune-Reischauer
↑  עיר מטרופוליטנית - בהנגול: 광역시 - "'גְווַאנְגְיוֹקְסִי" - עיר מיוחדת בעלת סמכויות זהות למחוז, ישנן 6 ערים כאלו במדינה, האחרות הן אינצ'ון, דאיגו, טג'אן, קוואנגג'ו ואולסן.
↑  The Seattle Times: Opinion: The Korean wave
↑  Busan Port Coastal Passenger Terminal
↑  International Ferry Terminal
↑  People's Daily Online (2005-11-14). "Pusan to declare bid to host 2020 Olympic Games" (mdy). נבדק ב-8 בדצמבר 2006. {{cite web}}:  (עזרה)
| --- | --- |
בקרת זהויות :  NLI: 987007559642005171  GND: 4323346-6  ISNI: 0000 0004 5987 8563  LCCN: n80013546  MusicBrainz: c8a88ba5-5d4e-4cbf-b8ab-dd0e6d99a940  NARA: 10044485  NDL: 00631359  NKC: ge260684  NLK: KAB201400197  VIAF: 168171217   WorldCat (עם VIAF): 168171217
פסי ביראות

באר מים
פַּסֵי בֵּירָאוֹת ('בֵּירָאוֹת' היא צורת ריבוי של 'בֵּירָא', בארמית 'באר') היא תקנה הלכתית בהלכות ערובין המיועדת להתיר שאיבת מים מבאר ציבורית בשבת לבהמות עולי הרגל הנמצאים בדרכם לבית המקדש וחונים בשטח פתוח על ידי הקפת הבאר במחיצות מינימליות ("פסים").
כיום היתר זה אינו תקף, היות שאין עלייה לרגל לבית המקדש.
רקע

בזמן שבית המקדש היה קיים, הייתה מצווה לעלות לרגל לירושלים ולבית המקדש בשלושת הרגלים. לעיתים ארך המסע לירושלים מספר ימים, ועולי הרגל היו חונים בשבת מחוץ למקום ישוב, או בשטח ציבורי פתוח בתוך ישוב. במקרה זה הייתה נוצרת בעיה לשאיבת מים מבאר, שכן הבאר העמוקה נחשבת לרשות היחיד, בעוד הבהמות עומדות בכרמלית או ברשות הרבים, וישנו איסור הוצאה מרשות לרשות בהעברת המים מהבאר אל השוקת ממנה שותים הבהמות, או בהוצאת דלי המים מהבאר (איסור מהתורה כלפי הוצאה לרשות הרבים ואיסור דרבנן כלפי הוצאה לכרמלית). ניתן אומנם להפוך את השטח מסביב לבאר לרשות היחיד, על ידי הקפתו במחיצות כשרות מארבע רוחות, אולם דבר זה קשה להולכי דרכים העוברים ממקום למקום.
בתלמוד הירושלמי נזכרים אמוראים אשר הורו להמשיך בהיתר זה גם בימיהם: ”רבי אבדימא דחיפא הורי בחיפא, רבי ירמיה הורי בחלף בפסי ביראות בזמן הזה”.
התקנה

חכמים תיקנו שבמקרה זה של עולי רגלים, ניתן להפוך את השטח סביב הבאר לרשות היחיד באמצעות מחיצות מינימליות, שהם ארבעה פסים זוויתיים בארבע פינות השטח המוקף, (צורה זו נקראת דיומד - לשון 'שני עמודים') כך שבכל פינה ישנם שני פסים לשתי הזויות (צורת האות 'ר') ברוחב של לפחות אמה (כ־48 ס"מ) לכל אחד מהכיוונים, ובגובה של לפחות עשרה טפחים. (כ־80 ס"מ) השטח הפתוח שבין פינה לפינה צריך להיות באורך של עד 13 אמות ושליש האמה. אם השטח הפתוח גדול יותר, יש להעמיד באמצע פסים נוספים בשיעור מחיצה (רוחב של לפחות ד' טפחים וגובה של לפחות י' טפחים), על מנת שלא יהיה שטח פתוח רצוף בשיעור 13 אמות ושליש.
היתר זה הוא לצורך השקאת הבהמות, אולם אסור לשאוב מים מהבאר ולהוציאם החוצה לשתיית האדם, שכן הוא יכול להיכנס בעצמו לבאר ולשתות שם. אולם אם קשה להיכנס לבאר מותר גם לשאוב מים ולהוצאים מהבאר לשתיית האדם. וכן היתר זאת מיועד אך ורק לעולי רגלים, ולא לאחרים, ודווקא מבאר מים ציבורית, ולא מבור מים או באר מים פרטית. בכל מקרה אחר יש צורך בארבע מחיצות גמורות על מנת להקיף שטח כרשות היחיד.
במקרה ויבשה הבאר באמצע השבת - בטלו המחיצות, ואין השטח נחשב יותר לרשות היחיד, היות שכל המחיצות נעשו בשביל המים. (אין אומרים את הכלל 'שבת הואיל והותרה - הותרה' היות שאלו מחיצות מינימליות מיוחדות ולא מחיצות רגילות) וכן להפך, אם באו מים לבאר יבשה שהייתה מוקפת בפסי ביראות באמצע השבת - ניתן לשאוב מים להבאר להשקאת הבהמות.
ההיתר בתקנה זאת

בפסי ביראות הוכשרה מחיצה אף שבשטח הכללי של המחיצות השטח הפרוץ מרובה על העומד, ואף שיש בה פרצה הגדולה מ-10 אמות, (עד 13 אמות ושליש) דבר הפוסל מחיצה רגילה.
העיקרון העומד מאחורי היתרים אלו הוא שמדין התורה, אם ישנו שיעור מחיצה משני צדדים וביניהם שטח פתוח, השטח הפתוח נידון כפתח שאינו פוסל את המחיצה, אפילו אם הוא רחב יותר מ-10 אמות, ולא כפרצה הפוסלת את המחיצה, אולם מדרבנן גם פתח הרחב יותר מ-10 אמות פוסל את המחיצה מדין פרצה. אך במקרה זה של פסי ביראות לא אסרו חכמים את הדבר, והשאירו את ההלכה כדין התורה מפני תקנת עולי הרגלים. אך הוסיפו חכמים דין במקרה זה, שלא תהיה הפרצה בשיעור גדול מ-13 אמות ושליש.
באופן דומה, מדין התורה פרצות הפוסלות את המחיצה מדין פרוץ מרובה על העומד הם דווקא פרצות ולא פתחים, ורק מדרבנן גם פתחים נחשבים כפרצה לחישוב כלל השטח הפרוץ מול השטח העומד, ובמקרה זה של פסי ביראות לא גזרו חכמים מפני תקנת עולי הרגלים.
היקף פסי ביראות במקום שאין באר

כיוון שמחיצות פסי ביראות נחשבות מחיצות להקפת רשות היחיד מדין התורה, אם סתם שטח באמצע רשות הרבים הוקף באמצעות פסי ביראות - השטח נחשב לרשות היחיד מהתורה, והמוציא חפץ ממנו לרשות הרבים עובר על מלאכת הוצאה מרשות לרשות. (אף שרבים עוברים דרכו בהילוכם, היות שהילוך הרבים דרך מחיצות אינו פוסלם) אולם היות שמדרבנן אין אלו מחיצות תקינות, לעניין טלטול חפצים בתוכו השטח נחשב לכרמלית, ואסור לטלטל בו יותר מד' אמות, בניגוד לרשות היחיד בה מותר לטלטל ללא הגבלה.
דינים שונים

ניתן להשתמש גם בשיח או באבן גדולים בתור מחיצה בפסי ביראות, אם יש בהם שטח של יותר מאמה על אמה וגובה מתאים, כך שהם בעצם כוללים בתוכם את המחיצה הזוויתית.
ניתן להרחיק את המחיצות מהבאר ככל שחפצים, ובלבד שיהיו פסים בשטח הפתוח, כך שלא יהיה רווח של יותר מ-13 אמות ושליש בין פינה לפס, או בין פס לפס, אף אם יוצרים שטח הגדול מבית סאתיים, דבר הפוסל רשות היחיד שאינה מוקפת לדירה, היות שהיקף זה של הבאר נחשב כמוקף לדירה.
ניתן גם לצמצם מאוד את השטח המוקף ובלבד שיהיה שיישאר שטח מינימלי של 2 אמות, שהוא השיעור שבו נכנס ראש פרה הבאה לשתות. הסיבה לשיעור המינימלי היא שאם השטח יהיה קטן יותר, חוששים שמא בעל הפרה יוציא את הכלי מחוץ למחיצה, ונמצא עובר על איסור הוצאה מרשות לרשות.
אסור לשאוב מים מבאר המוקפת בפסי ביראות אל שוקת שחלקה נמצא בתוך פסי הביראות וחלקה ברשות הרבים, שמא יוציא את כל הכלי מרשות היחיד לרשות הרבים ונמצא עובר על הוצאה מרשות לרשות.
אם חצר מחוברת עם פסי ביראות - ניתן להכניס את המים גם לתוך החצר, היות שאלו שתי רשויות היחיד מחוברות.
ראו גם

היתר שאיבת מים בשבת
הערות שוליים

↑  תלמוד ירושלמי, מסכת עירובין,  פרק ב', הלכה א'.
↑  ערוך השולחן סימן שסה סעיף יז
1 2  ערוך השולחן סימן שסה סעיף כא
↑  ערוך השולחן סימן שסה סעיף כד
↑  ערוך השולחן סימן שסב סעיף כו
↑  ערוך השולחן סימן שסה סעיף יח
1 2  ערוך השולחן סימן שסה סעיף יט
↑  ערוך השולחן סימן שסה סעיף כב
↑  ערוך השולחן סימן שסה סעיף כג
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
פסגת סנטינל (קולומביה הבריטית, רכסי מיסינצ'ינקה)

ערך זה עוסק בהר בהרי הרוקי הקנדיים. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  2,513 מ' 
 מדינה:  קנדה 
 מיקום:  קולומביה הבריטית, קנדהקנדה
 רכס הרים:  הרי הרוקי הקנדיים 
 קואורדינטות:  54°54′29″N 121°57′40″W﻿ / ﻿54.9081°N 121.961°W﻿ / 54.9081; -121.961
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי פסגת סנטינל(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי פסגת סנטינל(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט פסגת סנטינל(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט פסגת סנטינל
 
פסגת סנטינל (באנגלית: Sentinel Peak) היא פסגה בולטת, הנמצאת ממערב לקו פרשת המים של אמריקה, בשטח פרובינציית קולומביה הבריטית שבקנדה.
הפסגה מהווה חלק מרכסי מיסינצ'ינקה, המהווים חלק מרכסי הארט שבהרי הרוקי הצפוניים.
הפסגה ממוקמת 120 קילומטרים מצפון-מזרח לעיר פרינס ג'ורג'.
גובהה של הפסגה 2,513 מטרים מעל פני הים, והיא הגבוה ביותר מפסגות רכסי מיסינצ'ינקה.
הפסגה עשויה אבן גיר.
הפסגה מתנשאת לגובה של 1,452 מטרים מעל סביבתה.
הפסגה מתנשאת מעל סביבתה - מאחר שהיא מרוחקת מהפסגות הסמוכות לה מרחק רב.
הפסגה ממוקמת 148 קילומטרים מדרום-מזרח להר קריסדייל; ו-54 קילומטרים מצפון-מערב להר מונקמן.
הערות שוליים

1 2 3 4 5 6  מידע גאוגרפי וגאולוגי
1 2 3  מידע גאוגרפי
קאזאנלק

| --- | --- |
סמל קאזאנלקסמל קאזאנלק

קאזאנלק בחורף
 מדינה:  בולגריה בולגריה
 מחוז:  מחוז סטארה זאגורה
 תאריך ייסוד:  1300
 שטח:  36 קמ"ר
 גובה:  407 מטרים
 אוכלוסייה:  ‏
  ‑ בעיר:  53,644 (15 במרץ 2024)
  ‑ במטרופולין:  90,855
  ‑ צפיפות:  140 נפש לקמ"ר (2010)
 קואורדינטות:  42°37′N 25°24′E﻿ / ﻿42.617°N 25.400°E﻿ / 42.617; 25.400
 אזור זמן:  UTC +2
 http://www.kazanlak.bg
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור קאזאנלק(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור קאזאנלק(למפת מחוז סטארה זאגורה רגילה) סטארה זאגורה צ'ירפאן ראדנבו גלבובו גברובו וליקו טרנובו סליבן ימ. חאסקובו פלובדיב לובץ'קאזאנלק(למפת מחוז סטארה זאגורה מוגדלת) סטארה זאגורה צ'ירפאן ראדנבו גלבובו גברובו וליקו טרנובו סליבן ימ. חאסקובו פלובדיב לובץ'קאזאנלק  he tabBackground:;tabBorder:#aaa;defaultTab:0;
קאזאנלק (בבולגרית: Казанлък) היא עיר במחוז סטארה זאגורה, במרכז בולגריה, בפתח המזרחי של עמק הוורדים.
נכון לדצמבר 2010, מספר התושבים של קאזאנלק עמד על 52,779 נפשות. בעיר קיימת תעשיית שמן ורדים ומוזיאון בו מוצג תהליך הפקת השמן. אספקת הוורדים מקורה בעמק הוורדים. בתקופת קטיף הוורדים נערכים במקום פסטיבלים וריקודים המוקדשים לוורדים.
העיר נוסדה ב-1300 כמבצר, אך במקום מצוים קברים תראקים עתיקים וקבר אחד, מהמאה הרביעית, לפני הספירה, השתמר היטב, כולל פרסקות המתארות ריטואלים קדומים. הקבר אינו פתוח לציבור הרחב, אך למען התיירים נבנה העתק שלו.
בקאזאנלק שורר אקלים ממוזג כאשר הטמפרטורות נעות מ-1oc בינואר ועד 21oc ביולי. החודש הגשום בשנה הוא יוני והשחון הוא פברואר.
בנוסף לתעשיית שמן הוורדים, ידועה העיר במפעלי הנשק המצויים בה ובין היתר מפעל גדול לייצור רובי AK-47 "קלצ'ניקוב" שנוסד ב-1924.